钦定古今图书集成/明伦汇编/氏族典/第466卷 > 《廖用贤尚友录》 > 卫觊
## 钦定古今图书集成/明伦汇编/氏族典/第466卷 > 《廖用贤尚友录》 > 卫觊

按《魏志卫觊传》：“觊字伯儒，河东安邑人。少夙成，以才
学称。太祖辟为司空掾属，除茂陵令，尚书郎，为治书
侍御史。魏国既建，拜侍中，与王粲并典制度。文帝即
王位，徙为尚书。顷之，还汉朝，为侍郎，劝赞禅代之义，
为文诰之诏。文帝践祚，复为尚书，封阳吉亭侯。明帝
即位，封閺乡侯。薨，谥曰敬侯。子瓘嗣。”